OBEC HEĽPA, 976 68  Heľpa

Z Á V E R E Č N Ý   Ú Č E T
OBCE   HEĽPA
za rok 2009

Predkladá: Jozef Fillo – starosta obce
Vypracovala: A. Tkáčiková – ekonómka OcÚ

Schválené: OZ v Heľpe UZ. č.126/2010 zo dňa 21.6.2010

	Heľpa, apríl 2010

Záverečný účet obce Heľpa za rok 2009 je súhrnný dokument, ktorý prezentuje výsledky rozpočtového hospodárenia obce za príslušný rozpočtový rok a majetkovú situáciu. Záverečný účet je zostavený v stanovenej štruktúre v súlade s príslušnými ustanoveniami zákona č. 583/2004 Z.z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov. Podkladom pre vypracovanie záverečného účtu, ako súhrnného dokumentu, je účtovníctvo a iná evidencia vedená mimo účtovníctva o hospodárení a nakladaní s verejnými prostriedkami a účtovné a finančné výkazy za hodnotené obdobie.
Záverečný účet obce obsahuje podľa § 16 ods.5 cit. zákona o rozpočtových pravidlách územnej samosprávy údaje o plnení rozpočtu, bilanciu aktív a pasív, prehľad o stave a vývoji dlhu, údaje o hospodárení príspevkových organizácií v zriaďovateľskej pôsobnosti obce, prehľad o poskytnutých zárukách, údaje o nákladoch a výnosoch z podnikateľskej činnosti obce, hodnotenie plnenia programov obce, údaje o tvorbe a použití prostriedkov peňažných fondov.

V súlade s ust. § 16 ods. 2 zákona o rozpočtových pravidlách územnej samosprávy po skončení rozpočtového roka obec finančne usporiadala svoje hospodárenie vrátane finančných vzťahov k svojim zriadeným rozpočtovým organizáciám (podľa § 21 ods. 5 písm. b/ zákona č. 523/2004 Z.z.), založenej právnickej osobe (podľa § 56 Obchodného zákonníka) a k iným subjektom na svojom území, ďalej k štátnemu rozpočtu a k štátnym fondom (v súlade ust. zákona č. 564/2004 Z.z. o rozpočtovom určení výnosu dane z príjmov v územnej samospráve v z.n.p. a § 8 zákona č. 523/2004 Z.z.), rozpočtom iných obcí a rozpočtu vyššieho územného celku.

1. Plnenie rozpočtu a vybraných finančných ukazovateľov obce  Heľpa za rok  2009

Záverečný účet v tejto časti obsahuje porovnanie údajov skutočnosti vo vzťahu k schválenému a upravenému rozpočtu.
Podľa § 10 ods.3 zákona o rozpočtových pravidlách územnej samosprávy, v súlade s rozpočtovou klasifikáciou, sa rozpočet obce člení na: bežný rozpočet, kapitálový rozpočet a finančné operácie. Tieto údaje sa preberajú z podkladov finančných výkazov obce a zriadených rozpočtových organizácií. Rozpočet je nástrojom pre riadenie, ktorý zároveň poskytuje prehľad o finančnom rozsahu činností v podrobnom členení podľa kódov zdroja, funkčnej klasifikácie a ekonomickej klasifikácie. Podľa § 4 ods. 4 cit. zákona obec schválila, sledovala a vyhodnotila rozpočet ako jeden celok vrátane rozpočtu zriadenej rozpočtovej organizácie.
Rozpočtové hospodárenie obce Heľpa sa riadilo rozpočtom zostaveným v súlade s § 10 cit. zákona, ktorý bol schválený uznesením obecného zastupiteľstva č. 143/2008 dňa 12.12.2008. Upravený rozpočet predstavuje schválený rozpočet zmenený rozpočtovými opatreniami podľa ust. § 14 cit. zákona. Súčasťou je aj prehľad  o operatívnej evidencii všetkých vykonaných rozpočtových opatrení.
Schválený rozpočet bol v priebehu rozpočtového roka upravovaný trikrát: 
-  rozpočtovým opatrením č.1 (UZ 19/2009 zo dňa 27.3.2009), 
-  rozpočtovým opatrením č.2 (UZ 68/2009 zo dňa 25.9.2009), 
-  rozpočtovým opatrením č.3 (UZ 81/2009 zo dňa 11.12.2009).

Rozpočet podľa kódov zdroja v roku 2009:

Rozpočtové  hospodáreniE za rok 2009

Za rok 2009 boli v rozpočtovom hospodárení obce vykázané nasledujúce údaje:

Obec dosiahla za rok 2009 prebytkový bežný rozpočet vo výške 176.384,- € a schodkový kapitálový rozpočet vo výške 263.473,- €. Schodok kapitálového rozpočtu bol v priebehu rozpočtového roka, na základe rozhodnutia obecného zastupiteľstva, krytý prebytkom bežného rozpočtu v plnej výške a z peňažného fondu obce. 

Z prostriedkov peňažného fondu na rozvoj obce obec uhradila splátku istiny úveru zo ŠFRB vo výške 576,- € a poskytla návratnú finančnú výpomoc pre občanov z dôvodu živelnej pohromy vo výške 2.665,- € (výdavkové finančné operácie). Obec prijala splátky návratnej finančnej výpomoci  vo výške 1.010,- € a zapojila prostredníctvom príjmových finančných operácií do rozpočtu prostriedky minulých rokov na investičné akcie obce vo výške 152.835,- €.   

     V zmysle ust. § 16 ods.6 cit. zákona č. 583/2004 o rozpočtových pravidlách územnej samosprávy v znení nesk. predpisov sa na účely tvorby peňažných fondov pri usporiadaní prebytku rozpočtu obce z tohto prebytku vylučujú:
- nevyčerpané účelovo určené prostriedky poskytnuté v predchádzajúcom rozpočtovom roku. 
- finančné operácie.

Výsledok rozpočtového hospodárenia zistený podľa ustanovenia § 2 písm.b/ a c/ a § 10 ods. 3 písm.a/ a b/ zákona č. 583/2004 Z.z. o rozpočtových pravidlách územnej samosprávy v znení nesk. predpisov je k 31.12.2009:

Schodok rozpočtu obce definuje ustanovenie § 2 písm. c) zákona o rozpočtových pravidlách územnej samosprávy ako záporný rozdiel medzi príjmami a výdavkami rozpočtu obce :
1.309.212,95 € - 1.396.302,25 € = - 87.089,30 €
Prevod prostriedkov z peňažného fondu na krytie schodku kapitálového rozpočtu bol uskutočnený počas rozpočtového roka ako príjmová finančná operácia.
(152.835,- € - 63.515,- € -2.231,- € = 87.089,- €)
	Nevyčerpané prostriedky z peňažného fondu sa prenášajú do nasledujúceho rozpočtového roka.

VÝSLEDOK  HOSPODÁRENIA V ÚČTOVNÍCTVE 

    Účtovný výsledok hospodárenia sa zisťuje v zmysle zák č. 431/2002 Z.z o účtovníctva v znení nek. predpisov a § 11 Opatrenia MF SR č.MF/25814/2006-74  ako rozdiel výnosov účtovaných na účtoch účtovej triedy 6 a nákladov účtovaných na účtoch účtovej triedy 5. Konečné stavy týchto účtov sa uzavreli na účet výsledku hospodárenia. Preúčtovaním konečného zostatku účtu výsledku hospodárenia sa uzavreli účtovné knihy.

     Obec vykázala vo svojej účtovnej závierke za rok 2009 takúto výšku výsledku hospodárenia za účtovné obdobie roka 2009:

Náklady triedy 5:					1.034.911,27 Eur	(31.177.736,92 Sk)
	Výnosy triedy 6:					1.042.658,66 Eur	(31.411.134,79 Sk)
	Kladný výsledok hospodárenia k 31.12.2009:  	       7.747,39 Eur	(     233.397,87 Sk)

Prostriedky výsledku hospodárenia za účtovné obdobie roka 2009 vo výške  7.747,39 Eur budú účtovne usporiadané na účet 428 - Nevysporiadaný výsledok hospodárenia minulých rokov.

TVORBA A POUŽITIE PROSTRIEDKOV FONDOV OBCE

a/ Rezervný fond
     V súlade s ust. § 15 ods.4 zákona č. 583/2004 Z.z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov obec vytvára rezervný fond vo výške 10% z prebytku rozpočtu príslušného rozpočtového roka zisteného podľa § 16 ods.6 cit. zákona. Vedie sa na samostatnom bankovom účte. O tvorbe a použití rezervného fondu rozhoduje obecné zastupiteľstvo.
     Vzhľadom na hospodárenie obce v rozpočtovom roku 2009, obci nevyplýva povinnosť min. tvorby rezervného  fondu vo výške 10 %.

	Počiatočný stav k 1.1.2009:		24.239,26 Eur
	Konečný stav k 31.12.2009:		31.283,26 Eur		(     942.439,49 Sk)

     Prostriedky rezervného fondu obec použije v súlade s ust. § 10 ods.8/ zák. č. 583/2004 Z.z., ak v priebehu rozpočtového roka vznikne potreba úhrady bežných výdavkov na odstránenie havarijného stavu majetku obce alebo na likvidáciu škôd spôsobených živelnými pohromami alebo inou mimoriadnou okolnosťou, ktoré nie sú rozpočtované a kryté príjmami bežného rozpočtu.

b/ Peňažný fond – Fond rozvoja obce
     Obec v súlade s ust. § 15 cit. zákona vytvára peňažné fondy. Zdrojmi peňažných fondov sú:
-	prebytok rozpočtu za uplynulý rozpočtový rok
-	zostatky peňažných fondov z predchádzajúcich rozpočtových rokov a zostatky príjmových finančných operácií.
Vedie sa na základnom bežnom účte obce a samostatnom bankovom účte. O použití peňažných fondov rozhoduje obecné zastupiteľstvo.

	Počiatočný stav k 1.1.2009:				156.026,22 €
Tvorba počas r. 2009: 				  63.399,11 €
Konečný stav PF k 31.12.2009:			219.425,33 Eur		(  6.610.407,50 Sk)
	
    Prostriedky peňažného fondu na rozvoj obce obec použije na kapitálové výdavky a na vyrovnanie časového nesúladu  medzi príjmami a výdavkami svojho rozpočtu v priebehu rozpočtového roka v súlade s §21c zák. č. 583/2004 Z.z..

c/ Sociálny fond
      Obec v súlade s ust. zákona 152/1994 Zb. o sociálnom fonde v znení neskorších predpisov a ust. Kolektívnej zmluvy ZO SLOVES na rok 2009 tvorí a používa sociálny fond. 
Vedie sa na samostatnom bankovom účte. 

     Zdrojmi sociálneho fondu sú:
-	povinný prídel vo výške 1% zo základu podľa ust.  § 4 ods.1 zákona o SF
-	ďalší prídel vo výške 0,5% zo základu podľa ust.  § 4 ods.1 zákona o SF
-	ďalšie zdroje podľa ust.  § 4 ods.2 zákona o SF

	Počiatočný stav k 1.1.2009:		   976,86 Eur		(29.428,88 Sk)
Povinný prídel za rok 2009:		3.873,71 Eur
Čerpanie v roku 2009:		3.663,43 Eur
	Konečný stav k 31.12.2009:		1.187,14 Eur		(35.763,78 Sk)
Konverzný kurz: 1 EUR = 30,1260 SKK

       Sociálny fond sa použije pre zamestnancov obce na závodné stravovanie, regeneráciu pracovnej sily, kultúrne, spoločenské a športové podujatia a iné.

	
2.  BILANCIA AKTÍV A PASÍV
Bilancia obsahuje údaje o majetku, vlastnom imaní a záväzkoch. Obec čerpá údaje z účtovného výkazu Súvaha za príslušné účtovného obdobie (k 31.12.2009).

3. Prehľad o stave a vývoji  dlhu 
Prehľad obsahuje jednotlivé údaje o prijatých návratných zdrojoch financovania a ich splácaní.
Celkovým dlhom obce na účely zákona o rozpočtových pravidlách územnej samosprávy je súhrn záväzkov vyplývajúcich zo splácania istín návratných zdrojov financovania a suma ručiteľských záväzkov obce k 31.12.2009. 

Do celkového dlhu sa nezapočítavajú záväzky z úverov poskytnutých zo Štátneho fondu rozvoja bývania na výstavbu obecných nájomných bytov vo výške splátok úveru, ktorých úhrada je zahrnutá v cene ročného nájomného za obecné nájomné byty.

Dňa 13.9.2002 obec Heľpa uzatvorila Zmluvu o poskytnutí podpory zo ŠFRB SR č.603/3526/2002 na investičnú akciu „Prestavba nebytových priestorov na nájomné byty, Heľpa súp. č. 61“ vo výške 26.555,14 EUR (800.000,- Sk) pri základnej úrokovej sadzbe 3,9 % a doby splatnosti 30 rokov. V zmysle článku IV. uvedenej zmluvy je stanovená výška anuitnej splátky /1-359/ 125,27 EUR (3.774,- Sk). 
Z účtu 2002126001/5600 bolo doteraz  zrealizovaných 84 anuitných splátok úveru zložených z istiny a úrokov.

Poskytnutý úver v r. 2002: 		26.555,14 Eur    			(800.000,00 Sk)
	Stav úveru k 1.1.2009: 		23.722,93 Eur    			(731.649,89 Sk)
Splatená istina k 31.12.2009:	              3.407,72 Eur				(102.660,97 Sk)
Splatené úroky k 31.12.2009:	  7.115,24 Eur				(214.353,72 Sk)
	Konečný zostatok nesplatenej istiny k 31.12.2009:  23.147,42 Eur 	(697.339,17 Sk)
Konverzný kurz: 1 EUR = 30,1260 SKK

4. Údaje  o  hospodárení  príspevkových  organizácií v ZRIAĎOVATEĽSKEJ  pôsobnosti  obce

Obec Heľpa neuvádza žiadne údaje o hospodárení s prostriedkami poskytnutými z vlastných zdrojov zriaďovateľa a výsledku hospodárenia z tejto činnosti, nakoľko nemá zriadenú žiadnu príspevkovú organizáciu.

	5. Prehľad o poskytnutých zárukách

Obec Heľpa v rozpočtovom roku 2009 neposkytla žiadne záruky.

	6. údaje o nákLadoch a výnosoch Z podnikateľskej činnosti OBCE

Obec Heľpa nemá žiadnu podnikateľskú činnosť.

7. HODNOTENIE  PLNENIA PROGRAMOV OBCE
     
Programové rozpočtovanie je systém plánovania, rozpočtovania, monitorovania a hodnotenia, ktorého cieľom je dlhodobo dosahovať hospodárnosť, efektívnosť a výkonnosť pri využívaní verejných zdrojov. Programový rozpočet zahŕňa aj aktivity rozpočtovej organizácie. Hodnotenie programu sa uskutočňuje v porovnaní so schváleným programovým rozpočtom. Osobitne sa prehodnocuje každý program z hľadiska tvorby a rozdelenia zdrojov podľa schválených programov, plnenie jeho zámerov, cieľov a vyhodnotia sa merateľné ukazovatele cieľov a výstupov.

Rozpočtový program	Rozpočtová položka	Suma výdavkov v EUR	
1 - Plánovanie, manažment a kontrola	610 – Mzdové náklady
620 – Poistné
630 – Tovary a služby
640 – Bežné transfery
650 – Splácanie úrokov z úverov
710 – Obstarávanie kapitálových aktív
820 – Splácanie istín
Spolu	80 310
28 012
46 366 
3 163
928
159 595

575
318 949	
2 - Služby občanom	610 – Mzdové náklady
620 – Poistné
630 – Tovary a služby
640 – Bežné transfery
Spolu	54 755
17 947
133 403
1 288
207 392	
3 - Bezpečnosť	610 – Mzdové náklady
620 – Poistné
630 – Tovary a služby
Spolu	0
4
4 256
4 260	
4 - Komunikácie	610 – Mzdové náklady
620 – Poistné
630 – Tovary a služby
Spolu	1 369
511
18 507
20 387	
5 - Odpadové hospodárstvo	610 – Mzdové náklady
620 – Poistné
630 – Tovary a služby
710 – Obstarávanie kapitálových aktív
Spolu	3 211
1 227
13 876
44 704

63 018	
6 - Vzdelávanie	610 – Mzdové náklady
620 – Poistné
630 – Tovary a služby
640 – Bežné transfery
710 – Obstarávanie kapitálových aktív
Spolu obec
Spolu RO	133 043
46 042
40 129
982
48 768

268 964
326 164	
7 - Šport	610 – Mzdové náklady
620 – Poistné
630 – Tovary a služby
640 – Bežné transfery
Spolu	0
0
2 619
6 827
9 446	
8 - Kultúra	610 – Mzdové náklady
620 – Poistné
630 – Tovary a služby
640 – Bežné transfery
710 – Obstarávanie kapitálových aktív
Spolu	8 708
3 141
24 506
12 994
36 638

85 987	
9 - Prostredie pre život	610 – Mzdové náklady
620 – Poistné
630 – Tovary a služby
Spolu	2 908
1 007
13 145
17 060	
10 - Bývanie	630 – Tovary a služby
Spolu	296
296	
11 – Sociálne služby	610 – Mzdové náklady
620 – Poistné
630 – Tovary a služby
640 – Bežné transfery
810 – Návratné finančné výpomoci
Spolu	45 307
15 281
4 894
10 046
2 665

78 193	
	Spolu za obec
Celkom s RO	1 073 379
1 399 543	

8. Záver

Návrh na prerokovanie a schválenie záverečného účtu za rok 2009
	
	     Rozhodnutím Obecného zastupiteľstva obce Heľpa o spôsobe usporiadania schodku rozpočtového hospodárenia za rok 2009 v súlade s § 16 ods.8 zákona č. 583/2004 Z.z. v znení neskorších predpisov bude schodok hospodárenia rozpočtu obce za uplynulý rok krytý z peňažného fondu na rozvoj obce v plnej výške : 87. 089,30 €

Prerokovanie Záverečného účtu obce Heľpa sa uzatvára výrokom :

„ Celoročné hospodárenie sa schvaľuje bez výhrad“.

Heľpa 14. apríl 2010

							 Jozef Fillo
							starosta obce

	Návrh na uznesenie OZ k záverečnému účtu obce za rok 2009

Obecné zastupiteľstvo berie na vedomie:

I.	Správu hlavného kontrolóra k záverečnému účtu obce za rok 2009.

II.	Správu nezávislého audítora z overenia ročnej účtovnej závierky a hospodárenia obce za rok 2009.

Obecné zastupiteľstvo schvaľuje:

I.	Celoročné hospodárenie obce za rok 2009 bez výhrad.

II.	Usporiadanie schodku rozpočtu obce za rok 2009 vo výške 87.089,30 € z peňažného fondu na rozvoj obce.    

III.	Tvorbu a použitie peňažných fondov obce:

- konečný zostatok prostriedkov rezervného fondu vo výške 31.283,26 Eur obec použije v súlade s ust. § 10 ods.8/ zák. č. 583/2004 Z.z., ak v priebehu rozpočtového roka vznikne potreba úhrady bežných výdavkov na odstránenie havarijného stavu majetku obce alebo na likvidáciu škôd spôsobených živelnými pohromami alebo inou mimoriadnou okolnosťou, ktoré nie sú rozpočtované a kryté príjmami bežného rozpočtu.

- konečný zostatok prostriedkov peňažného fondu na rozvoj obce vo výške 219.425,33 Eur obec použije v súlade s ust. § 15, 21c zákona č. 583/2004 Z.z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov na kapitálové výdavky a na vyrovnanie časového nesúladu  medzi príjmami a výdavkami svojho rozpočtu v priebehu rozpočtového roka.

	- konečný zostatok prostriedkov sociálneho fondu vo výške 1.187,14 Eur obec použije v súlade s ust. zák. 152/1994 Zb. o sociálnom fonde v znení neskorších predpisov a ust. Kolektívnej zmluvy ZO SLOVES na rok 2010 pre zamestnancov obce na závodné stravovanie, regeneráciu pracovnej sily, kultúrne, spoločenské a športové podujatia a ostatné.